CELEX: 32005R1240
Language: hu
Date: 2005-07-29 00:00:00
Title: A Bizottság 1240/2005/EK rendelete (2005. július 29.) az 1279/98/EK rendeletnek a Romániából származó marha- és borjúhústermékekre vonatkozó bizonyos vámkontingensek tekintetében történő módosításáról

30.7.2005   
            
            
               HU
            
            
               Az Európai Unió Hivatalos Lapja
            
            
               L 200/34
            
         
      A BIZOTTSÁG 1240/2005/EK RENDELETE
   
   (2005. július 29.)
   az 1279/98/EK rendeletnek a Romániából származó marha- és borjúhústermékekre vonatkozó bizonyos vámkontingensek tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 32. cikke (1) bekezdésének első albekezdésére,
   mivel:
   
               (1)
            
            
               Az egyrészről az Európai Közösségek és azok tagállamai, valamint másrészről Románia közötti társulás létesítéséről szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2002. december 19-i 2003/18/EK tanácsi határozat (2) engedményeket írt elő a megállapodás keretében megnyitott vámkontingens keretében a marha- és borjúhústermékek behozatalára vonatkozóan.
            
         
               (2)
            
            
               E vámkontingens alkalmazásának szabályairól a 2003/286/EK és a 2003/18/EK tanácsi rendeletekben előírtak szerint a Bolgár Köztársaság és a Román Köztársaság számára nyújtott, a marha- és a borjúhúsra vonatkozó vámkontingensek részletes alkalmazási szabályainak megállapításáról szóló, 1998. június 19-i 1279/98/EK bizottsági rendelet (3) rendelkezik.
            
         
               (3)
            
            
               A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság az Európai Unióhoz történt csatlakozásának figyelembevétele céljából, az egyrészről az Európai Közösségek és azok tagállamai, valamint másrészről Románia közötti társulás létrehozásáról szóló Európa-megállapodás kiegészítő jegyzőkönyvének megkötéséről szóló, 2005. április 25-i 2005/431/EK, Euratom tanácsi és bizottsági határozat (4) további engedményeket ír elő a marha- és borjúhústermékekre vonatkozóan.
            
         
               (4)
            
            
               Meg kell hozni a marha- és borjúhústermékekkel kapcsolatos engedmények megtételéhez szükséges intézkedéseket, és ennek megfelelően módosítani kell az 1279/98/EK rendeletet.
            
         
               (5)
            
            
               Az 1279/98/EK rendelet 4. cikkének (1) bekezdése továbbá úgy rendelkezik, hogy az engedélykérelmek benyújtására csak a rendelet 2. cikkében meghatározott időszakok első tíz napjában van mód. Tekintettel a kiegészítő jegyzőkönyv hatálybalépésének időpontjára, az e rendelet hatálybalépésétől 2005. december 31-ig terjedő időszakra vonatkozóan el kell térni ettől az előírástól.
            
         
               (6)
            
            
               Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   (1)   Az 1279/98/EK rendelet 4. cikkének (1) bekezdésétől eltérően az e rendelet hatálybalépésétől 2005. december 31-ig terjedő időszakra szóló engedélykérelmeket az e rendeletnek az Európai Unió Hivatalos Lapjában történő kihirdetésétől számított tíz munkanap folyamán, de legkésőbb a tizedik munkanapon brüsszeli idő szerint 13.00-kor kell benyújtani.
   (2)   Az 1279/98/EK rendelet 4. cikkének (1) bekezdésével összhangban 2005. július első tíz napján benyújtott engedélykérelmeket úgy kell tekinteni, hogy megfelelnek az (1) bekezdésben foglalt követelménynek.
   (3)   Az 1279/98/EK rendelet I. és II. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2005. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 29-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 21. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.
   
      (2)  HL L 8., 2003.1.14., 18. o.
   
   
      (3)  HL L 176., 1998.6.20., 12. o. A legutóbb az 1220/2005/EK rendelettel (HL L 199., 2005.7.29., 47. o.)
   
      (4)  HL L 155., 2005.6.17., 26. o.
   
   
      MELLÉKLET
      „
            I. MELLÉKLET
            Egyes országokból származó bizonyos termékek Közösségbe történő behozatalakor alkalmazandó engedmények
            (LKV = legnagyobb kedvezményes vámtétel)
            
                        Származási ország
                     
                     
                        Sorozatszám
                     
                     
                        KN-kód
                     
                     
                        Megnevezés
                     
                     
                        Alkalmazandó vámtétel
                        (az LKV százalékában)
                     
                     
                        Éves mennyiség 2005.7.1-jétől
                        (tonna) (1)
                        
                     
                     
                        Éves növekedés 2006.7.1-jétől
                        (tonna)
                     
                  
                        Románia
                     
                     
                        09.4753
                     
                     
                        0201
                        0202
                     
                     
                        Szarvasmarhafélék húsa frissen, hűtve vagy fagyasztva
                     
                     
                        Vámmentes
                     
                     
                        4 000
                     
                     
                        0
                     
                  
                        09.4765
                     
                     
                        0206 10 95
                     
                     
                        Szarvasmarhafélék élelmezési célra alkalmas sovány és zsíros dagadója, frissen vagy hűtve
                     
                     
                        Vámmentes
                     
                     
                        100
                     
                     
                        0
                     
                  
                        0206 29 91
                     
                     
                        Szarvasmarhafélék élelmezési célra alkalmas sovány és zsíros dagadója, fagyasztva
                     
                  
                        0210 20
                     
                     
                        Szarvasmarhafélék húsa, sózva, sós lében tartósítva, szárítva vagy füstölve
                     
                  
                        0210 99 51
                     
                     
                        Szarvasmarhafélék sovány és zsíros dagadója
                     
                  
                        09.4768
                     
                     
                        1602 50
                     
                     
                        Szarvasmarhafélék elkészített vagy konzervált húsa, vágási mellékterméke és belsősége
                     
                     
                        Vámmentes
                     
                     
                        500
                     
                     
                        0
                     
                  
                        Bulgária
                     
                     
                        09.4651
                     
                     
                        0201
                        0202
                     
                     
                        Szarvasmarhafélék húsa frissen, hűtve vagy fagyasztva
                     
                     
                        Vámmentes
                     
                     
                        2 500
                     
                     
                        0
                     
                  
                        09.4784
                     
                     
                        1602 50
                     
                     
                        Szarvasmarhafélék elkészített vagy konzervált húsa, vágási mellékterméke és belsősége
                     
                     
                        Vámmentes
                     
                     
                        660
                     
                     
                        60
                     
                  
         
            II. MELLÉKLET
            EK-fax: (32-2) 292 17 34
            E-mail: AGRI-Bovins-Import@cec.eu.int
            
               
         ”
      
         (1)  Románia részére az éves mennyiség 2005.8.1-től (tonna).